1924 a dr Uffüehrig "Im weissen Rössl" isch öppis luschtigs passiert: e Spiler, wo hätt sölle e Schuehplattler tanze, isch niene z'finde gsi, me isch ga sueche u het ne gfunde, är isch grad vomene stille Oertle cho. "Sofort uf d'Bühni", hets gheisse. I aller Seelerueh spannet er d'Hosetreger über d'Achsle u meint troche: "Jä, isch das scho nache?" Dä guet Maa het sech o nid a Artikel 8 vom Reglemänt ghalte, jetzt müesst dr guet lose, dä lutet: "An Aufführungstagen sollen sämtliche Mitwirkenden sich aller Dinge enthalten, die geeignet sein könnten, die Lösung ihrer Aufgbe zu beeinträchtigen. Bei Aufführungen haben die Mitwirkenden zur festgesetzten Zeit auf der Bühne anwesend zu sein. Hinter den Kulissen hat absolute Ruhe zu herrschen. Während der Vorstellung darf sich niemand ohne die Erlaubnis des Regisseurs von der Bühne entfernen."